**Emma Charlotte Duerre Watson**, nada o 15 de abril de 1990 en París, Francia, é unha actriz e activista inglesa. É coñecida pola súa participación en producións cinematográficas de éxito mundial e filmes independentes, así como pola súa loita a favor dos dereitos da muller. O longo da súa traxectoria recibiu diversos premios e recoñecementos, entre os que destacan un Premio Young Artist e tres MTV Movie Awards. Segundo as revistas *Forbes* e *Vanity Fair*, Watson atópase entre as actrices mellor pagadas do mundo, e en 2015 a revista *Time* incluíuna entre as 100 persoas máis influentes do mundo dese ano.

Watson acudiu á Dragon School e recibiu formación de interpretación na Stagecoach Theatre Arts de Oxford. Acadou recoñecemento internacional sendo aínda unha nena cando conseguiu o seu primeiro papel profesional interpretando a Hermione Granger na serie de filmes de *Harry Potter*, cando daquela só tiña experiencia en obras de teatro escolares. Tamén protagonizou en 2007 a adaptación televisiva da novela *Ballet Shoes* e puxo a súa voz no filme *The Tale of Despereaux* (2008). Despois de finalizar a saga de *Harry Potter*, entre 2011 e 2014, Watson compaxinou o seu tempo entre o cinema e continuar os seus estudos, graduándose en literatura inglesa en maio de 2014 pola Universidade Brown. Ese mesmo ano, foi "embaixadora de boa vontade" na axencia ONU Mulleres e axudou a lanzar a campaña HeForShe, que loita pola igualdade de xénero. En 2018, axudou no proxecto Time's Up UK como fundadora. Watson tamén participou no órgano consultor para o G7 polos dereitos das mulleres en 2019, falando con líderes sobre política exterior. 

Watson tamén traballou como modelo en campañas para Burberry e Lancôme. Ademais, puxo o seu nome a unha liña de roupa sostíbel para a marca People Tree. En 2020, uniuse ao cadro de directores de Kering, unha marca de luxo na que avoga pola moda sostíbel.

Traxectoria
-----------

En 1999 comezaron os castings para  *Harry Potter e a pedra filosofal*, a adaptación cinematográfica do supervendas homónimo da novelista inglesa J. K. Rowling. Os encargados do casting atoparon a Watson a través da súa profesora de teatro en Oxford e os produtores ficaron gratamente abraiados pola confianza en si mesma que tiña a rapaza. Tras oito audicións, o produtor David Heyman comunicoulles a Watson, Daniel Radcliffe e a Rupert Grint, que foran seleccionados para interpretar a Hermione Granger, Harry Potter e Ron Weasley, respectivamente. A autora da novela, Rowling, xa mostrara o seu apoio a Watson dende que viu a súa primeira proba.

Pegadas das mans e pés de dos protagonistas da saga Harry Potter.
O debut de Watson como Hermione Granger chegou en 2001, coa estrea de *Harry Potter e a pedra filosofal*, película que bateu récords de público durante a súa primeira fin de semana, sendo a produción máis exitosa dese ano. A crítica eloxiou, maioritariamente, o traballo da tríade protagonista, facendo fincapé na interpretación de Watson. O xornal inglés *The Daily Telegraph* describiu o seu traballo como «admirable», e IGN afirmou «fíxose dona da función». Watson foi nomeada a cinco premios polo seu traballo, acadando o Young Artist á Mellor interpretación xuvenil-Protagonista (Young Artist Award for Leading Young Actress).

Watson na estrea de *Harry Potter e o Cáliz de fogo* en novembro de 2005.
Ó ano seguinte, Watson retomou o papel de Hermione en *Harry Potter e a Cámara dos Segredos*, a segunda entrega da serie. Aínda que o filme recibiu diversas críticas mixtas, en xeral, valorouse positivamente o traballo do elenco e Watson recibiu un premio Otto polo seu labor, outorgado pola revista alemá Die Welt.

En 2004 estreouse *Harry Potter e o preso de Azkaban*. Watson destacou a personaxe de Hermione nesta terceira entrega, que definiu como "carismático" e "un gran papel para interpretar". A pesar de que a crítica comezou a cuestionar o traballo do protagonista Daniel Radcliffe, Watson continuou recibindo críticas positivas; *The New York Times* eloxiou a súa interpretación, destacando que "afortunadamente o insípido traballo do señor Radcliffe queda compensado pola aguda impaciencia e rapidez da señorita Watson". Aínda que *Harry Potter e o preso de Azkaban* permanece, a xaneiro de 2008, como o filme con menos público da serie, representou o maior éxito de Watson, recibindo dous premios Otto e o premio á Actuación xuvenil do ano da revista Total Film (Child Performance of the Year).

Coa estrea en 2005 de *Harry Potter e o Cáliz de fogo*, tanto Watson como a serie superaron tódolos rexistros anteriores. A película bateu récords de público na súa primeira fin de semana, tanto nos Estados Unidos como no Reino Unido. Nomeada en tres premios polo *Cáliz de fogo*, Watson foi galardoada cun Otto de bronce. No 2006 interpretou a Hermione en *The Queen´s Handbag*, un mini episodio especial de *Harry Potter* para celebrar o oitenta aniversario da raíña Sabela II.

A quinta entrega, *Harry Potter e a Orde do Fénix*, estreada en 2007, foi todo un éxito financeiro: estableceu a cifra récord, a nivel mundial, de $333,7 millóns na súa primeira fin de semana. Watson gañou o primeiro National Movie Award á mellor interpretación feminina e o premio á mellor actriz nos Nickelodeon Kids' Choice Awards. En xullo de 2007, Watson e os seus compañeiros Daniel Radcliffe e Rupert Grint, deixaron as pegadas das súas mans, pés e variñas fronte ó Grauman's Chinese Theatre en Hollywood.

A gravación do sexto título da serie de filmes de *Harry Potter* comezou a finais de 2007. *Harry Potter e o misterio do príncipe* estreouse o 15 de xullo de 2009,, aínda que a súa estrea estaba prevista para novembro de 2008. *The Washington Post* publicou que Watson dera "[a súa] mellor actuación até o momento", mentres que *The Daily Telegraph* indicou que os actores principais estiveran "novamente liberados e con enerxía, con ganas de dalo todo para o que resta da saga".

A gravación do final da saga comezou o 18 de febreiro de 2009 e rematou o 12 de xuño de 2010. Por motivos financeiros e de guión, o libro orixinal foi dividido en dous filmes que se gravaron de xeito consecutivo. *Harry Potter e as reliquias da morte (1ª parte)* estreouse en novembro de 2010, mentres que *Harry Potter e as reliquias da morte (2ª parte)* fíxoo en xullo de 2011. *Harry Potter e as reliquias da morte (2ª parte)* foi un éxito comercial e recibiu moi boas críticas, sendo o filme con maior éxito no que participou Watson até o momento.

Filmografía
-----------

Watson en 2012.
### Cinema

| Ano | Título | Personaxe | Notas |
| --- | --- | --- | --- |
| 2001 | *Harry Potter e a pedra filosofal* | Hermione Granger |  |
| 2002 | *Harry Potter e a Cámara dos Segredos* |  |
| 2004 | *Harry Potter e o preso de Azkaban* |  |
| 2005 | *Harry Potter e o Cáliz de fogo* |  |
| 2007 | *Harry Potter e a Orde do Fénix* |  |
| 2008 | *The Tale of Despereaux* | Princesa Pea | Voz |
| 2009 | *Harry Potter e o misterio do príncipe* | Hermione Granger |  |
| 2010 | *Harry Potter e as reliquias da morte (1ª parte)* |  |
| 2011 | *Harry Potter e as reliquias da morte (2ª parte)* |  |
| *My Week with Marilyn* | Lucy |  |
| 2012 | *The Perks of Being a Wallflower* | Samantha "Sam" Button |  |
| 2013 | *The Bling Ring* | Nicki Moore |  |
| *This Is the End* | Emma Watson |  |
| 2014 | *Noah* | Ila |  |
| 2015 | *Colonia* | Lena |  |
| *Regression* | Angela Gray |  |
| 2017 | *Beauty and the Beast* | Belle |  |
| *The Circle* | Mae Holland |  |
| 2019 | *Little Women* | Margaret "Meg" March |  |

### Televisión

| Ano | Título | Personaxe | Notas |
| --- | --- | --- | --- |
| 2007 | *Ballet Shoes* | Pauline Fossil | Telefilme |
| 2015 | *The Vicar of Dibley* | Iris | Episodio: "The Bishop of Dibley" |
| 2022 | *Harry Potter 20th Anniversary: Return to Hogwarts* | Emma Watson | Episodio especial (reunión) |

### Vídeos musicais

| Ano | Título | Personaxe | Artista |
| --- | --- | --- | --- |
| 2010 | "Say You Don't Want It" | Dama | One Night Only |

Notas
-----

1. ↑  Abramson, Jill (15 de abril de 2015). "Emma Watson by Jill Abramson: TIME 100". *TIME*. Arquivado dende o orixinal o 27 de novembro de 2020. Consultado o 7 de marzo de 2022.
2. ↑  "Emma Watson is named Hollywood's highest paid female actor". *The Guardian*. 10 de febreiro de 2010. Consultado o 28 de decembro de 2020.
3. ↑  "Emma Watson: $14 million". Consultado o 28 de decembro de 2020.
4. ↑  Reece, Damian (4 de novembro de 2001). "Harry Potter drama school to float". *The Daily Telegraph* (Reino Unido). Arquivado dende o orixinal o 16 de outubro de 2010. Consultado o 8 de marzo de 2010.
5. ↑  Watson, Emma. "Emma". *Emma Watson's Official Website*. Arquivado dende o orixinal o 2 de agosto de 2007. Consultado o 3 de agosto de 2007.
6. ↑  Trout, Jonathon (1 de xuño de 2004). "Daniel Radcliffe, Rupert Grint, Emma Watson". *BBC*. Arquivado dende o orixinal o 18 de xullo de 2007. Consultado o 3 de agosto de 2007.
7. ↑  Watson, Emma (28 de novembro de 2007). "Ballet Shoes interviews". *Emma Watson's official website news*. Arquivado dende o orixinal o 14 de abril de 2009. Consultado o 12 de abril de 2009.
8. ↑  Watson, Emma (22 de maio de 2008). "Ballet Shoes interviews". *Emma Watson's official website news*. Arquivado dende o orixinal o 14 de abril de 2009. Consultado o 12 de abril de 2009.
9. ↑  "Harry Potter and the Half-Blood Prince Global Release Dates". *Warner Bros. Pictures*. Arquivado dende o orixinal o 16 de agosto de 2010. Consultado o 14 de agosto de 2010.
10. ↑  "Potter film release date delayed". *BBC News*. 15 de agosto de 2008. Arquivado dende o orixinal o 18 de febreiro de 2009. Consultado o 28 de xullo de 2009.
11. ↑  Kois, Dan (14 de xullo de 2009). "Critic Review for Harry Potter and the Half-Blood Prince". *The Washington Post*. Arquivado dende o orixinal o 16 de febreiro de 2011. Consultado o 28 de xullo de 2009.
12. ↑  Sandhu, Sukhdev (16 de xullo de 2009). "Harry Potter and the Half-Blood Prince, review". *The Daily Telegraph* (Reino Unido). Arquivado dende o orixinal o 2 de decembro de 2014.
13. ↑  Watson, Emma (17 de febreiro de 2009). "Filming begins". *Emma Watson's official website news*. Arquivado dende o orixinal o 14 de abril de 2009. Consultado o 12 de abril de 2009.
14. ↑  Schwartz, Alison (14 de xuño de 2010). "Daniel Radcliffe Calls Wrapping Up Harry Potter Devastating". *People*. Arquivado dende o orixinal o 8 de febreiro de 2011. Consultado o 9 de febreiro de 2011.
15. ↑  Malvern, Jack (14 de marzo de 2008). "Longer spell at box office for Harry Potter". *The Times* (Reino Unido).
16. ↑  Richards, Olly (14 de marzo de 2008). "Potter Producer Talks Deathly Hallows". *Empire*. Arquivado dende o orixinal o 10 de xullo de 2011. Consultado o 14 de marzo de 2008.
17. ↑  Ebert, Roger (13 de xullo de 2011). "Harry Potter and the Deathly Hallows: Part 2". *Chicago Sun-Times*. Arquivado dende o orixinal o 13 de outubro de 2012. Consultado o 15 de novembro de 2018.
18. ↑  "Harry Potter and the Deathly Hallows: Part 2". *Box Office Mojo*. Consultado o 25 de maio de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Emma Watson Modificar a ligazón no Wikidata*** |

### Ligazóns externas

* Guía dos actores de Harry Potter *(en inglés)*

|  |  |
| --- | --- |
| Control de autoridades | 
* Wd: Q39476
* WorldCat
* VIAF: 59289665
* Allmovie: p300014
* AlloCiné: 65003
* BIBSYS: 3095966
* BNE: XX1668133
* BNF: 140714773
* Box Office Mojo: emmawatson
* CANTIC: a10727656
* CineRessources: 153513
* CiNii: DA16784668
* DeutscheBio: 131379097
* Discogs: 2180954
* FAST: 479096
* Filmportal: ID
* Genius: Emma-watson
* GiantBomb: 3040-89944
* GND: 131379097
* ICCU: RAVV300240
* IMDb: nm0914612
* ISNI: 0000000114453711
* LCCN: no2002045826
* Metacritic: emma-watson
* MusicBrainz: ID
* Munzinger: 00000026227
* NDL: 001117380
* NKC: pna2005261953
* NLA: 42512663
* NNDB: 000028949
* NPG: mp120982
* NTA: 326537996
* Rotten Tomatoes: emma\_watson
* SNAC: w6f77zrc
* SUDOC: 07728433X
* Synchronkartei: 4473
* Theatricalia: 5bp
* TMDb: 10990
* Treccani: emma-charlotte-duerre-watson
* TVcom: emma-watson
* TVGuide: 149304
* WikiTree: Watson-16305

 |